OzLabs/hebrew-wiki-articles huggingface dataset:
ביטאון שירה (כתב עת)

ביטאון שירה הוא כתב עת דיגיטלי לשירה עברית עכשווית, הרואה אור החל מ-12 בדצמבר 2013. עורך הביטאון הוא ד"ר אורן עילם. נכון לדצמבר 2021 ראו אור למעלה מ-420 גיליונות של כתב העת, בהשתתפות למעלה מ-300 יוצרים. הביטאון מפרסם שירים מקוריים בלבד, הרואים בו אור לראשונה. נוסף לכך מתפרסמות עבודות אומנות, בעיקר ציור וצילום. 

== פלורליזם ==
הביטאון מפרסם שירים מאת משוררים ידועים וזוכי פרסים, ולצידם משוררים שאינם בעלי שם עדיין. מתפרסמות יצירות של גברים ונשים, מבוגרים וצעירים, ובני עדות שונות. היצירות עוסקות בנושאים מגוונים, בין הגיליונות ובתוך כל גיליון. 

== נקודות ציון מרכזיות ==

=== אירועי שנה לביטאון ===
בחודשים דצמבר 2014 וינואר 2015 נערכו שלושה אירועים לרגל שנה לביטאון. הראשון מביניהם נערך בבית הסופר בתל אביב ב-11 בדצמבר 2014. האירועים השני והשלישי שילבו תצוגת אומנות חזותית עם הקראת שירה. באירוע השלישי הוצגו עבודות של האומן הבאר שבעי אורי פרץ, שרבים מציוריו מתפרסמים בביטאון.

=== גיליון המאה ===

ב-30 באוקטובר 2015 ראה אור גיליון המאה של הביטאון, בפורמט מורחב ובהשתתפות שורה ארוכה של יוצרים, הן בתחום השירה והן בתחום האומנות החזותית.

=== הוצאה לאור ===

ב-1 בספטמבר 2016 נוסדה "ביטאון שירה - הוצאה לאור". 

== קישורים חיצוניים ==

==הערות שוליים==

2016 04
קטגוריה:ישראל: כתבי עת לשירה
שירה
קטגוריה:הוצאות ספרים בישראל
קטגוריה:ישראל: חברות שהוקמו ב-2016
ספונדה (ירח)

ספונדה (נקרא גם Jupiter XXXVI) הוא אחד מירחיו של כוכב הלכת צדק אשר התגלה בשנת 2001 על ידי קבוצה של אסטרונומים מאוניברסיטת הוואי בהדרכתו של האסטרונום סקוט שפרד.

לאחר גילויו קוטלג הירח בשם S/2001 J 5.

קוטרו של ספונדה הוא 2 קילומטרים ומהירותו בעת הקפתו את צדק היא 2.28 ק"מ לשנייה.

רדיוס מסלולו של ספונדה סביב צדק הוא 24,253,000 ק"מ ומשך זמן הקפתו סביב צדק הוא 771.604 יממות.

ספונדה בעל בהירות נראית של 23.

ספונדה בעל אלבדו של 0.04 ואקסצנטריות של 0.3121.

את שמו, קיבל ספונדה על שם אחת ההורות.

ספונדה משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, אוטונואה, יורידמה והגמונה.  

==קישורים חיצוניים==

קטגוריה:ירחי צדק
הקורבטות מסדרת בראונשווייג

סדרת בראונשוייג K130 היא הסדרה החדשה ביותר של קורבטות המסוגלות לצאת לאוקיינוס בדויטשה מרינה. הן נועדו להחליף את ספינות התקיפה המהירות מסוג גפארד שנמצאות כרגע בשירות.

בחודש מאי 2015 הזמינה ממשלת ישראל 4 ספינות סער 6, ספינות אלו התבססו על קורבטות בראונשוייג.

== מידע טכני ==
הספינות יכללו חתימות רדאר ואינפרא אדום מופחתות ("חמקנות" טובה מבאשר פריגטות מסוג סקסון) וגם יצוידו בשני מסוקים בלתי מאוישים לחישה מרחוק. לאחרונה, הזמין הצי הגרמני קבוצה ראשונה של 6 קאמקופטר S-100 לשימוש בספינות הבראונשוייג. ההאנגר אומנם קטן מדי עבור מסוק סטנדרטי, אך המנחת גדול דיו עבור הסי קינג, הלינקס וה-NH90 המסוקים שנמצאים בשירות כעת בצי הגרמני.

במקור הייתה ה-K130 אמורה להיות מצוידת בגרסה הימית של הפוליפם, טיל העל סיב אופטי וטווח של 60 ק"מ, שבזמן פיתוח הספינה היה אף הוא בפיתוח. אבל בשנת 2003 בוטל פרויקט פוליפם ועל כן המתכננים החליטו לצייד את הבראונשוייג בטילים מסוג RBS-15, שלמרות טווחם העדיף (250 ק"מ בגרסה 3 הנוכחית) נעדרת מהם כל סוג של אמצעי מניעה ללוחמה אלקטרונית. כתשובה לבעיה זו הזמין הצי הגרמני RBS-15 גרסה 4, שיפותח מגרסה 3 ויכלול טווח משופר של 400 ק"מ ואמצעי מניעה ללוחמה אלקטרונית.

== ספינות בסדרה ==
הספינות לא נבנו במספנה אחת אלא במקטעים. כל מקטע נבנה במספנה אחרת בו זמנית ומאוחר יותר חוברו המקטעים השונים ליצירת הספינה המלאה. הטבלה מציינת היכן נערך הטקס לתחילת הבנייה של הספינה המדוברת.
{| class="wikitable"
|-
! מספר גוף !! שם !! מספנה !! תחילת בנייה !! השקה !! כניסה לשירות !! מצב נוכחי
|-
! colspan=7 |קבוצה 1
|-
| F260 || בראונשוייג || Blohm + Voss || 3 בדצמבר 2004 || 19 באפריל 2006 || 16 באפריל 2008 || בשירות פעיל
|-
| F261 || מגדבורג || Lürssen-Werft || 19 במאי 2005 || 6 בספטמבר 2006 || 22 בספטמבר 2008 || בשירות פעיל
|-
| F262 || ארפורט || Nordseewerke || 22 בספטמבר 2005 || 29 במרץ 2007 || 28 בפברואר 2013 || בשירות פעיל
|-
| F263 || אולדנבורג || Blohm + Voss || 19 בינואר 2006 || 28 ביוני 2007 || 21 בינואר 2013 || בשירות פעיל
|-
| F264 || לודויגשפן אם ריין || Lürssen-Werft || 14 באפריל 2006 || 26 בספטמבר 2007 || 21 במרץ 2013 || בשירות פעיל
|-
! colspan=7 |קבוצה 2
|-
| F265 || קלן || rowspan="2" | Lürssen-Werft Blohm + Voss || 25 באפריל 2019 || 30 באוקטובר 2020 || 2025 || בהתאמות
|-
| F266 || אמדן || 30 בינואר 2020 || || || בבנייה
|-
| F267 || קרלסרוהה || rowspan="3" | מספנות הצי הגרמני קיל || 6 באוקטובר 2020 || || || בבנייה
|-
| F268 || אאוגסבורג || 13 ביולי 2021 || || || בבנייה
|-
| F269 || ליבק || 15 במרץ 2022 || || 2025 (מתוכנן) || בבנייה
|}

== גלריה ==
<gallery>
Korvette Braunschweig F260 2895.jpg|בראונשוייג
MAGDEBURG 130-02 2008-03-04 03.jpg|מגדבורג
Korvette Oldenburg F 263.JPG|אולדנבורג
Korvette Ludwigshafen (F 264).jpg|לודויגשפן אם ריין
</gallery>

==ראו גם==
*קורבטה
* דויטשה מרינה

==קישורים חיצוניים==

*[http://www.marine.de/portal/a/marine האתר הרשמי של הצי הגרמני]

קטגוריה:סדרות של קורבטות
מוסטפא זאזאי

מוסטפא זאזאי (נולד ב-9 במאי 1993) הוא כדורגלן אפגני המשחק בעמדת הקשר.

== קריירת מועדונים ==
זאזאי נולד בקאבול שבאפגניסטן, ובגיל צעיר עבר להתגורר בגרמניה. הוא שיחק במחלקות הנוער של המבורג, קונקורדיה המבורג ו-VfB ליבק. בעונת החל לשחק בקבוצה הבוגרת של VfB ליבק, וערך 23 הופעות, בהן הבקיע 3 שערים. בסוף העונה עבר לשחק בפ.צ. סנט פאולי II, קבוצת המילואים של פ.צ. סנט פאולי.

בינואר 2016 חתם ב-TSG ניוטרליץ.

ב-1 באוגוסט 2017 חתם ב-LSK הנזה.

ב-23 בינואר 2019 חתם בקלאנטן מליגת העל המלזית.

== קריירה בינלאומית ==
ב-14 במאי 2014 זאזאי ערך את הופעת הבכורה שלו בנבחרת אפגניסטן בהפסד 3-2 ל. ב-16 במאי 2015 הבקיע את שער הבכורה שלו בנבחרת בניצחון 0-1 נגד .

== קישורים חיצוניים ==

קטגוריה:קשרי כדורגל אפגנים
קטגוריה:כדורגלנים אפגנים
קטגוריה:כדורגלני קלאנטן
קטגוריה:כדורגלני נבחרת אפגניסטן
קטגוריה:ילידי 1993
והבי ח'זרי

והבי ח'זרי (בערבית: وهبي خزري; נולד ב-8 בפברואר 1991) הוא כדורגלן תוניסאי המשחק בעמדת הקשר ההתקפי בקבוצת מונפלייה ובנבחרת תוניסיה.

== קריירת מועדונים ==
=== ספורטינג קלוב דה בסטיה ===
ח'זרי נולד באז'אקסיו שבצרפת. הוא החל לשחק במחלקת הנוער של JS אז'אקסיו, ובגיל 12 עבר למחלקת הנוער של ספורטינג קלוב דה בסטיה. ב-20 בפברואר 2009 ערך ח'זרי את הופעת הבכורה שלו במועדון, כשנכנס כמחליף בדקה ה-85 בניצחון 0–1 על אמיין במסגרת ליגת המשנה הצרפתית. ב-13 במרץ 2009 הבקיע ח'זרי את שער הבכורה שלו במועדון, שער בדקה ה-81 בניצחון 0–1 על מונפלייה בליגה. הוא לקח חלק בירידת המועדון לליגה הלאומית בתום עונת , חזרתו לליגת המשנה בתום העונה הבאה ובעליית המועדון לליגת העל בתום עונת .

=== ז'ירונדן דה בורדו ===
בחודש יולי 2014, לאחר 5 עונות בספורטינג קלוב דה בסטיה, חתם ח'זרי ל-4 עונות בז'ירונדן דה בורדו מליגת העל הצרפתית. ב-17 באוגוסט 2014 ערך ח'זרי את הופעת הבכורה שלו במועדון, כששיחק 76 דקות בניצחון 1–4 על מונקו במסגרת המחזור השני בליגה. באותו משחק, דקה לפני החלפתו, הבקיע את שער הבכורה שלו במועדון.

=== סנדרלנד ===
ב-30 בינואר 2016, לאחר עונה וחצי בז'ירונדן דה בורדו, חתם ח'זרי בסנדרלנד מהפרמייר ליג. ב-2 בפברואר ערך ח'זרי את הופעת הבכורה שלו במועדון, כשנכנס כמחליף לקראת המחצית השנייה בהפסד 0–1 למנצ'סטר סיטי במסגרת המחזור ה-24 בליגה. ב-13 בפברואר הבקיע את שער הבכורה שלו בפרמייר ליג, שער בדקה השלישית בניצחון 1–2 על מנצ'סטר יונייטד במסגרת המחזור ה-26. בעונת 2016/2017 היה שותף לנשירתה של הקבוצה לליגת המשנה. ב-31 באוגוסט 2017 הושאל לסטאד רן. ב-10 בספטמבר ערך את הופעתו הבכורה בקבוצה בניצחון 1–3 על אולימפיק ליון בו הבקיע את שערו הראשון.

=== סנט אטיין ===
ב-17 ביולי 2018 חתם ח'זרי בסנט אטיין לארבע שנים. ב-11 באוגוסט ערך את הופעתו הבכורה בו כבש את שערו הראשון בניצחון 2-1 על גנגאן. בעונתו הראשונה כבש 13 שערי ליגה.

=== מונפלייה ===
ב-28 ביוני 2022 חתם ח'זרי במונפלייה.

ב-13 באוגוסט 2022, ערך הופעת בכורה בה כבש שער בכורה בהפסד 5-2 לפריז סן ז’רמן.

== קריירה בינלאומית ==
ב-7 בינואר 2013 ערך ח'זרי את הופעת הבכורה שלו בנבחרת תוניסיה, במשחק ידידות נגד נבחרת אתיופיה. ב-23 במרץ 2013 הבקיע את שער הבכורה שלו בנבחרת, שער בדקה ה-72 בניצחון 1–2 על נבחרת סיירה לאון במסגרת מוקדמות מונדיאל 2014. הוא לקח חלק בגביע אפריקה לאומות 2013 ובגביע אפריקה לאומות 2015.

ח'זרי נכלל בסגל נבחרת תוניסיה למשחקי גביע העולם בכדורגל 2018 שנערכו ברוסיה. במשחק השני שערכה תוניסיה בטורניר, בישל ח'זרי את השער הראשון והבקיע את השני בהפסד נבחרתו 2–5 לנבחרתה של בלגיה. במשחק האחרון בשלב הבתים, לאחר ששתי הנבחרות כשלו בהעפלה לשלב הבא בטורניר, בישל ח'זרי את השער הראשון והבקיע את שער הניצחון מול פנמה, שהסתיים בתוצאה 1–2. היה זה השער ה-2,500 במספר בהיסטוריית טורנירי גביע העולם.

נכלל בסגל נבחרת תוניסיה לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים תוניסאים
קטגוריה:קשרי כדורגל תוניסאים
קטגוריה:כדורגלני בסטיה
קטגוריה:כדורגלני בורדו
קטגוריה:כדורגלני סנדרלנד
קטגוריה:כדורגלני סטאד רן
קטגוריה:כדורגלני סנט אטיין
קטגוריה:כדורגלני מונפלייה
קטגוריה:כדורגלני נבחרת תוניסיה
קטגוריה:צרפתים ממוצא תוניסאי
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני מונדיאל 2022
קטגוריה:תוניסאים שנולדו ב-1991
אוטונואה (ירח)

אוטונואה (Autonoe; נקרא גם Jupiter XXVIII) הוא אחד מירחיו של כוכב הלכת צדק אשר התגלה בשנת 2001 על ידי קבוצת אסטרונומים מאוניברסיטת הוואי בהדרכתו של האסטרונום סקוט שפרד.

לאחר גילויו קוטלג הירח בשם S/2001 J 1.

קוטרו של אוטונואה הוא 4 קילומטרים ומהירותו בעת הקפתו את צדק היא 2.20 ק"מ לשנייה.

רדיוס מסלולו של אוטונואה סביב צדק הוא 24,264,000 ק"מ ומשך זמן הקפתו סביב צדק הוא 772.168 יממות.

אוטונואה בעל בהירות נראית של 22.

אוטונואה בעל אלבדו של 0.04 ואקסצנטריות של 0.334.

הוא נקרא על שם אוטונואה, בתו של קדמוס ואמו של אקטיון לפי המיתולוגיה היוונית.

אוטונואה משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, ספונדה, יורידמה והגמונה.

==קישורים חיצוניים==

קטגוריה:ירחי צדק
סיליה אדלר

סיליה פיינמן אדלר (באנגלית: Celia Adler; 6 בדצמבר 1889 – 31 בינואר 1979) הייתה שחקנית יהודייה-אמריקאית, הידועה בכינוי "הגברת הראשונה של תיאטרון היידיש".

==ביוגרפיה==
סיליה אדלר בילדותה
סיליה אדלר הייתה בתו של יעקב אדלר ודינה שטטין, ואחות למחצה של סטלה, לותר וחמשת ילדיו האחרים של יעקב. בניגוד לסטלה ולותר, אשר נודעו גם עבור עבודתם עם קבוצת התיאטרון, סרטי העבודה שלהם ועבודתם כמומחים בתחום המשחק, סיליה אדלר נודעה כמעט באופן בלעדי כשחקנית במה.

אדלר הייתה ידועה בעיקר בעבור עבודתה בתיאטרון יידיש, שם היא הייתה קשורה עם תנועת התיאטרון היידי האמנותי של 1920 ו-1930.
סיפקה גם את אחד התיאורים התיאטרליים הראשונים של ניצול שואה. אדלר, שהשתתפה יחד עם פול מוני ומרלון ברנדו הצעיר בהצגה "A Flag is Born", המתארת ניצולי שואה המנסים להגיע לארץ ישראל, בחרה להשתתף בהצגה זו בתמורה לשכר המינימום בגלל מחויבותה לעורר את דעת הקהל בארצות הברית לצורך בהקמת יהודית בארץ ישראל.

בשנת 1937 כיכבה אדלר בסרט יידי של הנרי לין, "איפה הילד שלי".

בין השנים 1937–1952, הופיעה אדלר במספר סרטים ותוכניות טלוויזיה.

אדלר הייתה נשואה שלוש פעמים: לשחקן לזר פריד, למנהל תיאטרלי ג'ק קונוס, ולאיש העסקים נתן פורמן.

מתה מהתקף לב ונקברה בבית הקברות במדור תיאטרון היידיש ב"מאונט חברון" שבפלשינג, קווינז, ניו יורק.

== קישורים חיצוניים ==

* [http://jwa.org/encyclopedia/article/adler-celia קורות חייה של אדלר], באתר "ארכיון הנשים היהודיות"
* [https://www.ibdb.com/Person/View/29398 הדף של סליה אדלר], באתר IBDB
* [http://digifindingaids.cjh.org/?pID=594219 ביוגרפיה ומסמכים ארכיונים]
* 

==הערות שוליים==

קטגוריה:ניו יורק: אישים
קטגוריה:שחקניות תיאטרון יהודיות אמריקאיות
קטגוריה:שחקני תיאטרון יהודים אמריקאים
קטגוריה:שחקני תיאטרון יידיש
קטגוריה:שחקניות יידישאיות
קטגוריה:אישים הקבורים בבית הקברות מאונט היברון
קטגוריה:אמריקאיות שנולדו ב-1889
קטגוריה:אמריקאים שנולדו ב-1889
קטגוריה:אמריקאיות שנפטרו ב-1979
קטגוריה:אמריקאים שנפטרו ב-1979
פיטסבורג איירונמן

פיטסבורג איירונמן (באנגלית: Pittsburgh Ironmen) הייתה קבוצת כדורסל מהעיר פיטסבורג, פנסילבניה, אשר שיחקה בליגת ה-BAA בעונת .

הקבוצה הוקמה בשנת 1946, כאחת מ-11 הקבוצות שהשתתפו בעונת הבכורה של ליגת ה-BAA. את עונתה היחידה סיימה במקום החמישי והאחרון באזור המערבי עם מאזן ניצחונות שלילי 15-45 (25.0%). בסיום אותה עונה התפרקה הקבוצה, יחד עם דטרויט פלקונס, טורונטו האסקיז וקליבלנד רבלס, ונערך "דראפט פיזור" במסגרתו נבחרו שחקני הקבוצה על ידי יתר קבוצות הליגה.

הקלע המוביל של הקבוצה היה הפורוורד קולבי גאנת'ר, שקלע 14.1 נקודות בממוצע למשחק. כמו כן שיחק בקבוצה הרכז פרס מרוויץ', אביו של חבר היכל התהילה פיט מרוויץ'.

מאחר שהאיירונמן סיימו את העונה עם המאזן הגרוע בליגה, ובהתחשב ברמתה הנמוכה יחסית של ה-BAA בתקופה זו, יש הטוענים כי מדובר בקבוצה הגרועה בתולדות ליגת ה-NBA. מבין 17 שחקני הסגל של הקבוצה, ארבעה בלבד המשיכו לשחק באופן מקצועי לאחר עונת 1946/1947.

{| class="wikitable" style="text-align:center"
|-
! עונה || מאמן || ניצחונות || הפסדים || אחוז ניצחונות || פלייאוף
|-
| || פול בירץ' || 15 || 45 || 25.0% || לא העפילה
|-
|}

==קישורים חיצוניים==
* [http://www.basketball-reference.com/teams/PIT/ דף המועדון] באתר Basketball-reference.com

==הערות שוליים==

קטגוריה:קבוצות כדורסל אמריקאיות
קטגוריה:קבוצות NBA שהתפרקו
קטגוריה:פיטסבורג: מועדוני ספורט
אגם ת'ינגוואטלאוואטן

אגם ת'ינגוואטלאוואטן (באיסלנדית: Þingvallavatn) הוא אגם בעמק הביקוע, שבדרום-מערב איסלנד. זהו האגם הטבעי הגדול ביותר באיסלנד, עם שטח של 83.7 קמ"ר. עומקו הממוצע של האגם הוא 34 מטרים. האגם מצוי בחלקו בשטח הפארק הלאומי ת'ינגווליר.

סדקי העתק מסביב לאגם מעידים על היווצרותו במקום בו נפרדים שני לוחות טקטוניים סמוכים, הלוח האירואסייתי והלוח הצפון-אמריקאי. הסדק הגדול ביותר ביניהם הוא קניון אלמאנאגיאו (Almannagjá).

אחד הסדקים, המהווה הסתעפות של עמק הביקוע בו מצוי האגם, מלא במימיו — זהו הבקע סילפרה (Silfra). הבקע, המתחבר אל האגם מצפון, הוא אתר צלילה פופולרי. משום שהסדק צר, הצוללים במקום, שוחים למעשה בין שתי יבשות. באגם ישנם איים, שמקורם בהתפרצויות געשיות.

מצפון, בשטח ת'ינגווליר, נשפך אל האגם הנהר יוכסראו (Öxará). ת'ינגוואטלאוואטן מהווה מוצא לנהר יחיד, סוג, המתחיל את זרימתו בקצהו הדרומי של האגם. מבחינת הדגה, האגם ראוי לציון בשל ארבעה סוגי אלתית אטלנטית המצויים בו.

לחופו הצפוני של ת'ינגוואטלאוואטן נוסד בשנת 930 הפרלמנט של איסלנד, אלת'ינגי.

==קישורים חיצוניים==

* 
* 

קטגוריה:איסלנד: גאוגרפיה
קטגוריה:אירופה: ימות ואגמים
יחיאל פליקמן

יחיאל פליקמן (יידיש: יחיאל פאַליקמאַן; 1911 ליובר ווהלין - 1977 קייב) היה סופר יידי ועיתונאי.

==ביוגרפיה==
פליקמן נולד בעיירה ליובר שהייתה חלק מהאימפריה הרוסית (היום באוקראינה). ב-1931 הוא למד בבית ספר לאומנויות בקייב, לאחר מכן עבר לבירוביג'ן והיה בין המתיישבים הראשונים של המחוז היהודי האוטונומי. בין 1932–1934 הוא עבד בתור עיתונאי בביראבידזשאנער שטערן ושם גם פרסם את חיבוריו. כמו כן הוא פרסם בעיתון דער שטערן שיצא לאור בקייב ובכתב עת היימלאנד שיצא לאור במוסקבה.

בזמן מלחמת העולם השנייה הוא היה בצבא האדום וכתב בשביל עיתונות הצבאית ברוסית, אך המשיך גם לפרסם פרוזה יידית. בתקופה זו פרסם גם את רשמיו מן המלחמה בעיתון היידי אייניקייט. הוא עוטר מספר פעמים בזמן שירותו.

לאחר המלחמה הוא סיים לימודים (ב-1952) במכון הפדגוגי של קייב. עם הופעתו של סאוועטיש היימלאנד פליקמן עבד במערכת כתב העת ופרסם שם את חיבוריו. ב-1968 יצא לאור דער שווארצער ווינט (רוח שחורה) שבו המחבר מעלה את נושא השואה ומבליט את ההתנגדות היהודית.

==חיבוריו==
*צווישנ סאפקעס: דערציילונגענ, קיעוו, 1937.
*אנהייב פרילינג: דערציילונגענ אונ נאוועלנ, קיעוו, 1940.
*ליבע אינ פייער: פראנט-דערציילונגענ, מאסקווע, 1943.
*מענטשנ פונ מיינ לאנד: דערציילונגענ, מאסקווע, 1945.
*די שיינ קומט פונ מיזרעכ: אנ אופשטאנד אינ געטא, מאסקווע,1948.
*דער שווארצער ווינט, מאסקווע, 1968.

==קישורים חיצוניים==
* 

==הערות שוליים==

קטגוריה:יהודים מווהלין
קטגוריה:יהודים רוסים
קטגוריה:יהודים סובייטים
קטגוריה:סופרים כותבי יידיש
קטגוריה:סופרי יידיש סובייטים
קטגוריה:סובייטים שנולדו ב-1911
קטגוריה:סובייטים שנפטרו ב-1977
גן השכלים

גן השכלים או פרדס הדעות (בשמו המקורי: בֻּסְתַּאן אַלעִקוּל) הוא חיבורו העיקרי של רבינו נתנאל בירב פיומי. החיבור עוסק במוסר ובפילוסופיה, ונכתב סביב שנת ד'תתק"ז (1147).

== על הספר ==
הספר נכתב בערבית-יהודית-תימנית, והוא מכיל שבעה פרקים. מתכונתו זהה למתכונת הספר תורת חובות הלבבות לרבנו בחיי אבן בקודה, כשרבי נתנאל מביע דעה שונה מרבינו בחיי במספר נושאים. שבעת פרקי הספר הם:

# אחדות האל
# האדם כעולם קטן
# קיום המצוות
# תשובה
# ביטחון בה'
# ימות המשיח
# העולם הבא

בספר ניכרת בקיאותו של רבי נתנאל במכמני ספרות הפילוסופיה והמידות הערביים, בנוסף לאלה היהודיים. על פי עדותו, כתב רבי נתנאל את ספרו בעקבות ספרו של רבנו בחיי אבן פקודה, "חובות הלבבות" (התפרסם סביב שנת 1080) עליו הוא חולק בעניינים יסודיים ועקרוניים.

בספר מתייחס רבי נתנאל רבות לתנועת האסלאם, שהשפעתה גברה בתימן באותה תקופה, ונותן מענה פילוסופי לטענות המוסלמים כנגד היהדות. בין היתר, מנהל רבי נתנאל פולמוס עם המוסלמים שטענו שהתורה שונתה במהלך הדורות, ומוכיח מתוך הקוראן כי התורה לעולם לא תשונה כיוון שדברי ה' הם נצחיים. הוא מצטט את דברי הקוראן בסורת אל-מאאידה פס' 42 המדבר על בני ישראל "כיף יחכמונך ועינדהם אלתורייה פיהא חכם אללה, וחכם אללה לא ינסא אבדא", תרגום: "איך ישפטוך ובידיהם התורה שבה משפטי ה', ומשפטי ה' לא ישכחו לעולם".

עם זאת, רבי נתנאל מתייחס גם אל הטענה המוסלמית שהקוראן הוא אלוהי ומשיב לטענותיהם כנגד תורת ישראל. הוא פונה אל פסוקי הקוראן בניסיון להוכיח שאין מטרתו (של הקוראן) להחליף את התורה: "לכן על כל אומה להתנהג במה שהגיע לה ובא לידה ותלך אחרי נביאיה וכהניה וראשיה, ולא נשאר אף אחד בלי תורה, שהכל מאל אחד ואליו וחוזרים, והכל מתפללים אליו ופנים אליו" (גן השכלים, עמ' קיד). אך למרות דברים אלה הוא כן מקבל את הטענה שהקוראן הוא ממקור אלוהי, שכן רצונו של אלוהים הוא ש<nowiki>שלא יישאר העולם בלי דת</nowiki> לכן אלוהים שלח לכל עם התגלות התואמת את תכונתו.<ref></ref><ref></ref>

הספר פורסם לראשונה על ידי האגודה להצלת גנזי תימן, בתרגומו וביאורו של הרב יוסף קאפח, יחד עם שני חיבורים נוספים של רבני תימן - ספר המעלות לדרגות ימות המשיח (על ידי מחבר שלא נודע שמו) ושו"ת רבנו חוטר בן שלמה אלד'מארי. כמו כן, הספר תורגם במהדורה נוספת במכון משנת הרמב"ם. כמו כן, הוציא מכון מש"ה מארז של 2 תקליטורי שמע ובהם שיעורים מפי הרב קאפח, שהקליטו תלמידיו בשיעוריו.

לדעת הרב יוסף קאפח, ניכרת השפעת ספרו של רבי נתנאל על איגרת תחיית המתים של הרמב"ם.

== ראו גם ==
*תורת חובות הלבבות

==לקריאה נוספת==
* הרב יוסף קאפח, מבוא לספר גן השכלים, להלן "קישורים חיצוניים"

== קישורים חיצוניים ==
* 
** 
* [http://www.nosachteiman.co.il/?CategoryID=1280&ArticleID=8507 על רבנו נתנאל בירב פיומי], באתר "נוסח תימן".

==הערות שוליים==

קטגוריה:חיבורי חכמי תימן
קטגוריה:ספרי מוסר
טבח חוג'אלי

האנדרטה לזכר הנטבחים
טבח חוג'אלי הוא טבח שהתרחש בעיירה חוג'אלי, בחבל הבדלני נגורנו קרבאך בתאריכים 25–26 בפברואר 1992. אירוע זה הוא חלק ממלחמת נגורנו קרבאך.

בטבח נהרגו לפחות 161 טורקים מסחתים אזרחי אזרבייג'ן. זהות מבצעי הטבח איננה ברורה עד היום: הארמנים טוענים כי האזרים רצחו את המסחתים, בעוד האזרים טוענים כי הארמנים עשו זאת. חלק מהחוקרים אף סוברים כי גדוד של הצבא האדום שישב סמוך לעיירה הוא האשם בטבח.

==רקע==
מלחמת נגורנו קרבאך החלה בפברואר 1988 כמלחמה מקומית, בין מיליציות ארמניות לכוחות הביטחון האזרים. התפרקותה של ברית המועצות והעצמאות להן זכו ארמניה ואזרבייג'ן החריפו את המחלוקת על החבל, שמרבית תושביו ארמנים אך הוא נכלל בשטחה של אזרבייג'ן.

בינואר 1990 נערך טבח נגד הארמנים בבאקו בירת אזרבייג'ן. במהלך הטבח נרצחו כ-90 בני אדם ממוצא ארמני, ונשים רבות נאנסו. הטבח בארמנים החיים באזרבייג'ן החריף את הסכסוך הארמני-אזרי, אשר התלקח לאורכו של הגבול בין המדינות, ובנגורנו קרבאך.

בסתיו 1991 הטיל צבא אזרבייג'ן מצור על העיר הארמנית סטפנקרט, בירת נגורנו קרבאך והעיר הגדולה ביותר בחבל. המצור נמשך 120 ימים, במהלכם הופצצה העיר במרגמות, ארטילריה, וטילי גראד, וצלפים ירו בעוברי אורח. בשיא ההפצצות נורו על סטפנקרט כ-400 טילי גראד מדי יום. בנוסף לכך, ביצעו האזרים מספר מעשי טבח מחרידים בכפרים שונים ברחבי החבל הבדלני.

עד ראשית 1992 לא התערב צבא ארמניה בלחימה בנגורנו קרבאך, כי היה עסוק בהגנה על גבולות ארמניה מפני פלישת אזרבייג'ן אליה. ניצחון צבא ארמניה בלחימה והחשש כי הארמנים תושבי נגורנו קרבאך ייטבחו במקרה שיובסו, הביאו את הרפובליקה הארמנית לפלוש לחבל. זאת על אף לחצן של ארצות הברית ורוסיה, שהתנגדו לכך. הארמנים פנו תחילה לכיבוש חוג'אלי, עיירה אזרית ממנה הופצצה סטפנקרט ובה היה נמל התעופה היחיד בחבל.

==הטבח==
צבא ארמניה החל להפציץ את חוג'אלי ב-22 בפברואר 1992, והורה לאזרחים לצאת ממרכז העיירה עם דגלים לבנים על מנת שלא ייפגעו במהלך הכיבוש הקרקעי. קבוצה של טורקים מסחתים שניסתה להימלט מהעיירה תוך הנפת דגלים לבנים, נורתה למוות בירי מטווח קצר, בלילה שבין ה-25 ל-26 בפברואר 1992. למחרת נכנסו גדודים של צבא ארמניה לעיר ותיעדו את תוצאות הטבח.

העיתונאים היחידים שנכחו בחזית, ביניהם גם צלם הווידאו היחיד שתיעד את המראות, האשימו את האזרים בטבח.

אייאז מוטליבוב, נשיא אזרבייג'ן באותה העת, האשים את "החזית העממית האזרית" בביצוע הטבח, וטען בראיון שנערך עמו כחודש וחצי לאחר הטבח כי מטרת הטבח הייתה לעורר חוסר יציבות שלטונית על מנת להפילו מהשלטון.

התקשורת הפרו-אזרית שהייתה רחוקה מזירת הקרב האשימה את הארמנים; לפי משמר זכויות האדם הארמנים הם שביצעו את הטבח, ובטבח נהרגו יותר מ-200 איש. לטענת ממשלת אזרבייג'ן נהרגו בטבח 613 אזרחים, מהם 63 ילדים.

== ראו גם ==
* מלחמת נגורנו קרבאך

==קישורים חיצוניים==

* 
* [https://web.archive.org/web/20170503000522/https://may-8th.com/2016/04/10/artzakh/ אנחנו ההרים שלנו], אוריאל לוי, [https://web.archive.org/web/20170214103842/https://may-8th.com/ ה-8 במאי], 10 באפריל 2016

==הערות שוליים==

קטגוריה:נגורנו קרבאך
קטגוריה:ארמניה: היסטוריה
קטגוריה:אזרבייג'ן: היסטוריה
חוג'אלי
קטגוריה:1992
קטגוריה:פשע באירופה
רחוק מכאן

רחוק מכאן הוא אלבומו ה-19 של הזמר אייל גולן, אשר יצא לאור ב-10 באפריל 2016. זהו אלבום הכולל 16 שירים בביצוע אייל גולן, חלקם דואטים. האלבום הגיע למעמד פלטינה כפולה כ-48 שעות מצאת האלבום (60 אלף עותקים), ולפלטינה משולשת תוך חודשיים מצאתו (90 אלף עותקים).

==סינגלים ==
לפני יציאת האלבום הופצו ממנו ארבעה סינגלים.
;טוב לך איתו
ב-19 באוקטובר 2015 הפיץ גולן את הסינגל הראשון מתוך האלבום. את השיר כתב והלחין אופיר כהן, והוא עוסק בקשיים שלאחר פרידה.
;אייל גולן קורא לך
ב-10 בינואר 2016 יצא הסינגל השני. את השיר כתב יוסי גיספן והלחין עדי לאון לקראת העונה הרביעית של התוכנית בהשתתפותו ובהפקתו של גולן "אייל גולן קורא לך" בערוץ המוזיקה - ערוץ 24.
;תמיד בשבילך
ב-26 בפברואר 2016 יצא הסינגל השלישי - דואט של גולן עם בתו, אלין. את השיר כתבו והלחינו חנן שמעון ודניאל חן.
;לאן הגענו
ב-29 במרץ 2016, כשבוע וחצי לפני יציאת האלבום, הופץ הסינגל האחרון מתוכו – "לאן הגענו" שכתב והלחין אבי אוחיון. טקסט השיר מדבר על תרבות האינסטנט והסלב.

== שירי האלבום ==

== קישורים חיצוניים ==

* 
* 
* 
* [http://bidur.nana10.co.il/Article/?ArticleID=1177673 מרגש: אייל גולן בדואט עם בתו, "תמיד בשבילך". האזינו], באתר nana10
* 

== הערות שוליים ==

קטגוריה:אלבומי 2016
קטגוריה:אלבומי אייל גולן
קטגוריה:אלבומים בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת ליאם הפקות
Square Enix

Square Enix (ביפנית: 株式会社スクウェア・エニックス・ホールディングス) היא חברת פיתוח משחקי וידאו, מפיצה ומשווקת יפנית שנוסדה ב-1 באפריל 2003 עם מיזוג החברות Square ו-Enix. החברה ידועה בסדרות משחקי התפקידים שלה, "Final Fantasy", "Dragon Quest" ו-"Kingdom Hearts".. משחק Dragon Quest שוחרר לראשונה בשנת 1986 ובשנת 2017 שוחררה גרסת "דרגון קווסט 11" מאותה סדרה.

מטה החברה ממוקם ברובע שינג'וקו שבטוקיו, יפן.

== חברות בת ==
* תאגיד Square Enix בע"מ (יפן, מטה החברה), ממוקמת בבניין שימג'קו בוקה קוינט בשינג'וקו, טוקיו.
* Square Enix מונטריאול, ממוקמת בקומה השישית של קולג' מקיל 2001 במונטריאול, קנדה.
* Square Enix, Inc (אמריקה הצפונית), ממוקמת בקומה השלישית בצפון ספולוודה בולברד באל סגונדו, קליפורניה, ארצות הברית ובהונולולו, הוואי, ארצות הברית.
* Square Enix בע"מ (אירופה/אזורי PAL), ממוקמת בבית הטירה ברובע איזלינגטון, וימבלדון, לונדון, בריטניה.
** Square Enix אירופה, ממוקמת בבית הטירה בבית גשר וימבלדון, דרך הארטפילד 1, וימבלדון, לונדון, בריטניה.
*** Beautiful Game Studios, ממוקמת באותו בניין שבו Square Enix אירופה ממוקמת.
*** Crystal Dynamics
*** Eidos Montreal
*** Eidos Shanghai
*** IO Interactive
* Square Enix בע"מ (סין), ממוקמת בחדר 716 בגולן פלאזה, מספר 10 הואיונדונגלו ברובע האידיאן, בייג'ינג, סין.
* אקדמיית בידור אינטראקטיבי בע"מ (Digital Entertainment Academy Co. Ltd.)
* Square Enix מובייל
* תאגיד טאיטו, מטה החברה ממוקם ביפן. נוסדה ב-1953 ונרכשה ב-28 בספטמבר 2005.
* Visual Works - סטודיו CGI שבעבר נקרא "Square Visual Works".
* שירנה טכנולוגיות, Inc. (שירותי ענן), נסגרה בינואר 2016.

== קישורים חיצוניים ==

* 

== הערות שוליים ==

*
קטגוריה:חברות יפניות
קטגוריה:חברות הנסחרות בבורסה לניירות ערך בטוקיו
קטגוריה:חברות תוכנה
קטגוריה:הוצאות ספרים
קטגוריה:יפן: טלוויזיה
גשרי טוקו רי

גשרי טוקו רי (באנגלית: The Bridges at Toko-Ri) הוא סרט מלחמה אמריקאי משנת 1954. הסרט מבוסס על ספר בשם זה מאת ג'יימס מיצ'נר ומבוסס על חוויותיו ככתב צבאי במלחמת קוריאה.

הסרט מתאר את קורותיהם של טייסי קרב אמריקאיים המשרתים על נושאת מטוסים המשייטת בין יפן לקוריאה. הזמן הוא נובמבר 1952, מלחמת קוריאה בעיצומה והטייסים מסכנים את חייהם כל הזמן במבצעים בקוריאה ובנחיתה.

הסרט הופק בעזרת צי ארצות הברית ויש בו סצנות קרב עם אפקטים טכניים רבים שזיכו אותו בפרס אוסקר לאפקטים הטובים ביותר לשנת 1955.

==תקציר העלילה==
לוטננט הארי ברובייקר (ויליאם הולדן) משרת כטייס קרב במילואים על נושאת מטוסים. הוא ותיק קרבות מלחמת העולם השנייה, עורך דין מצליח בדנוור, קולורדו, נשוי ואב לשתי בנות קטנות. מתגייס לפי בקשת הצבא למרות שיש לו השגות על התועלת במלחמה זו.

בשובו ממשימה בקוריאה הצפונית הוא נאלץ לנחות נחיתת חירום בים. מסוק חילוץ ובו הטייס מייק פורני (מיקי רוני) ואיש חיל האוויר נסטור גמבידג' (ארל הולימן) טס לקראתו והוא מוטס לנושאת המטוסים כשהוא קשור לחבל הצלה. פורני הוא טייס ממוצא אירי הנוהג לחבוש מגבעת ירוקה ולענוד צעיף ירוק כדי לעודד את הטייסים אותם הוא מציל מהים.

לאחר התאוששות נקרא ברובייקר לשיחה עם מפקד נושאת המטוסים, תת-אדמירל ג'ורג' טארנט (פרדריק מארץ'). טארנט מחבב את ברובייקר המזכיר לו את בנו שנהרג בקרב מידווי. ברובייקר מתרעם בפניו מדוע דווקא הוא נקרא לשרת במלחמה ולעזוב את משפחתו ועבודתו בעוד שאחרים לא נקראו לשירות והמלחמה כמעט אינה מורגשת בארצות הברית. לדעתו יש לסגת מקוריאה ולסיים בכך את המלחמה אך טארנט אומר זה יגרום לנפילת ארצות אחרות כמו הפיליפינים ואינדונזיה (תאוריית הדומינו). הוא מודיע לו כי משימתם הבאה היא להרוס את גשרי טוקו רי, השולטים על צומת דרכים חיוני בקוריאה הצפונית דבר שיגרום למפנה במלחמה כן הוא מודיע לו שהם שטים לחופשה קצרה ביפן וכי אשתו ובנותיו נמצאות שם.

על החוף פוגש ברובייקר את אשתו ננסי (גרייס קלי) ובבית המלון הוא נפגש עם בנותיו. מגיע אליו נסטור ומודיע שפורני הסתבך בתגרה ונמצא בבית כלא צבאי. ברובייקר נוסע אליו ומצליח לשחררו בערבות. בינתיים משוחח המפקד טארנט עם ננסי ומספר לה על בנו שנפל ועל ההשפעה הקשה שהייתה על כלתו ואשתו. הוא משתף אותה בפעולה שעומדת להיות בטוקו רי ומכין אותה נפשית למקרה שברובייקר ייהרג.

לאחר החופשה משתתף ברובייקר במשימת צילום מעל גשרי טוקו ומצליח לחזור ללא פגיעה.

לקראת הפעולה נערך תדרוך ומוקרן הסרט שצולם מעל הגשרים הממחיש את כל אש הנ"מ שנורתה עליהם. ברובייקר נתקף בחרדה, הולך לחדרו ומנסה לכתוב מכתב פרידה לאשתו אך ללא הצלחה.

בהתקפה על גשרי טוקו רי נפגע מטוסו של ברובייקר והוא נאלץ לנחות נחיתת חירום בשטח האויב. הוא מוצא מחסה בתעלה ומטוסים מפציצים חיילים מצבא קוריאה הצפונית המנסים להסתער עליו.

פורני ונסטור נקראים לחלץ אותו. המסוק נוחת לידו אך נפתח עליו אש. נסטור נהרג ופורני מצליח להיחלץ ולהגיע לברובייקר המסתתר בתעלה. תוך זמן קצר הם נהרגים על ידי חיילים המסתערים עליהם.

כשטארנט מקבל הודעה על כך הוא אומר :"היכן יש עוד אנשים כאלה".

==קישורים חיצוניים==

* [https://www.youtube.com/watch?v=nS-h1MZwJnE קדימון לסרט גשרי טוקו רי], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:ארצות הברית במלחמת קוריאה
קטגוריה:סרטי 1954
קטגוריה:סרטי ויליאם הולדן
קטגוריה:סרטי מלחמה
קטגוריה:סרטי פרמאונט
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:סרטי גרייס קלי
איטמות פי הטבעת

איטמות פי הטבעת (באנגלית: Imperforate anus) הוא מום מולד בו פי הטבעת לא תקין. ספקטרום הסוגים של מום זה הוא נרחב, ויכול לנוע בין מקרים קלים לאנומליות מורכבות. לעיתים מום זה הוא חלק מתסמונת והוא מלווה במומים ממערכות אחרות, כגון מערכת דרכי השתן והמין, צלעות, לב, חוליות הגב, הוושט והגפיים. ב-8% מהמקרים הסיבה למום זה היא גנטית. שכיחות המום היא 1 ל-5000 לידות של יילודים חיים.

==תיאור==
מום זה יכול להיווצר במספר צורות שונות:
# פי הטבעת מסתיים בכיס שאינו מתחבר עם המעי הגס.
#פי הטבעת עשוי להתחבר לאיברים אחרים, כמו השופכה, שלפוחית השתן, בסיס הפין או שק האשכים אצל זכרים, או הנרתיק אצל נקבות. 
#היצרות של פי הטבעת או אי קיומו כלל.

מום זה על סוגיו השונים יכול להתרחש יחד עם מומים מולדים אחרים. שכיחות מום זה גבוהה יותר בקרב זכרים מאשר בקרב נקבות. ככל שהאיטמות יותר גבוהה אצל בנים כך שכיחים יותר מומים במערכת השתן. אצל בנות, ככל שהאיטמות גבוהה יותר יש סיכוי גבוה יותר למום בנרתיק או ברחם. במקרים שיש פגיעה בעצבים או בשרירים כחלק מהמום, עלולה להיות גם בעיה במנגנון השליטה בצרכים.

==אבחון==
אבחון של מום זה בדרך כלל קל יחסית משום שהוא נראה לעין. לאחר גילוי המום, הרופא המטפל יבדוק את סוגו והאם הוא מגיע בשילוב עם מומים נוספים קשורים. חשוב לזהות את קיומם של ליקויים שונים כדי לטפל בהם בשלב מוקדם ולמנוע סיבוכים נוספים. לפיכך, בירור זה יכלול צילום בית חזה, אגן ועמוד השדרה, כמו גם בדיקת אקו-לב, בדיקת אולטרה סאונד של הכליות, של שלפוחית השתן וכן של חוליות הגב התחתון. 

לאחר שאובחן הילוד עם איטמות פי הטבעת, ממתינים 24 שעות. בזמן זה האוויר הנבלע מגיע למעי התחתון ומשמש כחומר ניגוד, וזאת על מנת לזהות את גובה האיטמות בצילום רנטגן.

איטמות פי הטבעת הוא בין התסמינים של תסמונת VACTERL.

==טיפול==
אם אין מעבר כלל בין המעי לפי הטבעת, תבוצע קולוסטומיה. בניתוח זה יוצרים פתח קטן בדופן הבטן, דרכו מוצא המעי וכך מתאפשרת יציאת צואה שאינה יכולה לצאת משום שפי הטבעת חסום. במהלך הניתוח גם מאבחנים את גובה האיטמות. לאחר מכן, ייעשה ניתוח שבו ייצרו פי טבעת בניתוח הקרוי Posterior Sagittal Anorectoplasty. סגירת הקולוסטומיה תבוצע בערך כחודשיים לאחר הניתוח.

אם קיים פתח באזור, הטיפול יהיה הרחבה של פי הטבעת וכן ביצוע דימות כדי לוודא האם קיים נצור (תעלת חיבור) בין מערכת העיכול לבין מערכת השתן או בין הנרתיק, בנקבות.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מומים מולדים ומחלות כרומוזומליות
או מיו בבינו קארו

[[פלורנס איסטון, גילמה את דמותה של לורטה בהצגת הבכורה של ג'אני סקיקי ב-1918, והייתה הראשונה לבצע את האריה]]
"O mio babbino caro" היא אריה לסופרן מתוך האופרה הקומית "ג'אני סקיקי" מאת ג'אקומו פוצ'יני.

במהלך האריה מנסה לורטה לפייס את אביה, ג'אני סקיקי, הזועם על משפחת דונאטי ומספרת לו שהיא אוהבת את רינוצ'ו דונאטי. כשהיא מושרת בתוך האופרה, האריה העדינה והיפה הזו מהווה הפוגה של רוך וסנטימנטליות בין החמדנות, החנופה, הזעם, הציניות, הזיוף והקדחתנות שמאפיינים את שאר העלילה, המוזיקה והדמויות באופרה. האריה הזו מפורסמת למדי והיא מבוצעת לעיתים תכופות גם שלא במסגרת האופרה המלאה אלא בתוך רסיטלים של זמרות סופרן וקונצרטים אחרים.

==מילות האריה==
{|
!עברית!!איטלקית
|-
| style="padding-right: 2em;" |<poem>הו, אבאל'ה שלי יקר,
אני אוהבת אותו, יפה שלי! יפה...
אני רוצה ללכת לפורטה רוסה
לקנות טבעת לחתונה.

כן, כן, אני רוצה ללכת,
ואם אהבתי תצא לריק,
אלך לפונטה וקיו
ואשליך עצמי לארנו.

אני מיוסרת ומעונה!
הו אלוהים, אני רוצה למות...
אבא רחם, רחם!
אבא רחם, רחם...</poem>
| style="text-align: left; padding-right: 2em;direction: ltr;" |<poem>O mio babbino caro,
mi piace, è bello! bello...
Vo'andare in Porta Rossa
a comperar l'anello.

Sì, sì, ci voglio andare,
e se l'amassi indarno,
andrei sul Ponte Vecchio
ma per buttarmi in Arno.

Mi struggo e mi tormento!
O Dio, vorrei morir...
Babbo, pietà, pietà!
Babbo, pietà, pietà...</poem>
|}

==קישורים חיצוניים==
* [https://www.loc.gov/item/jukebox-31468/ O mio babbino caro], באתר ספריית הקונגרס

==הערות שוליים==

קטגוריה:אריות
שיכוני המגורים המודרניסטיים בברלין

שיכוני המגורים בסגנון המודרניסטי בברלין הם שורה של שכונות דיור ציבורי גדולים שנבנו בין השנים 1913–1934 בשכונות ההיקפיות של ברלין. שיכונים אלו מהווים דוגמה בולטת של האדריכלות המודרנית והסגנון הבינלאומי, שהתעצב בשנים אלו במערב אירופה והשפיע השפעה מכרעת על אדריכלות במאה העשרים. שישה מהשיכונים הוכרזו בשנת 2008 כאתר מורשת עולמית.

== היסטוריה ==
בתקופת רפובליקת ויימאר, בעת שברלין הייתה מרכז אמנותי, תרבותי ומדעי חשוב, החליטה העירייה - שנשלטה בידי המפלגה הסוציאל-דמוקרטית - לקדם בנייה של דיור ציבורי בהיקף רחב, במטרה לאפשר לכל שכבות האוכלוסייה דיור איכותי, נגיש, מואר והיגייני. הבנייה החלה לפני מלחמת העולם הראשונה, והפרויקט כולו הגיע לסיומו עם עלייתו של היטלר לשלטון ב-1933 והקמת הרייך השלישי.

== אדריכלות ==
האדריכלים העיקריים שהתוו את התכנון היו ברונו טאוט, אדריכל, מתכנן ותאורטיקן יליד קנינגסברג, ומרטין וגנר, אדריכל העיר ברלין. בין האדריכלים שהשתתפו בעיצוב הבתים ניתן למנות את ולטר גרופיוס, מנהל בית הספר באוהאוס ומהחשובים באדריכלי התקופה. תכנון השכונות המודרניסטי מושפע ממודל עיר הגנים - בנייה לא צפופה, שטחים פתוחים "טבעיים" גדולים וניסיון ליצור קהילה, אך ללא היצמדות לעקרונות של מפתח השיטה אבנעזר הווארד. המבנים עצמם אופייניים ברובם לסגנון הבינלאומי: פשטות צורנית; חזית נקיה מעיטורים וקישוטים; משחק הנפחים מתמקד באלמנטים השימושיים: החלונות, המרפסות וחדרי המדרגות. חומר הבניה העיקרי הוא בטון, שנחשב בתחילת התקופה לחידוש טכנולוגי. עם זאת, בניגוד לתפיסה הפוריסטית ששלטה באדריכלות המודרנית בין שתי מלחמות העולם והכתיבה שימוש כמעט בלעדי בצבע לבן או מונוכרומטי, תכנון השיכונים כלל שימוש עשיר בגוונים שונים, בהתאם לתפיסתו של האדריכל ברונו טאוט. הפרויקטים נחשבים לדוגמה מרכזית ובולטת של האדריכלות המודרניסטית ושל הסגנון הבינלאומי.

מקבילה ישראלית דומה לפרויקטים ניתן למצוא במעונות עובדים שתכנן האדריכל אריה שרון בתל אביב.

== הפרויקטים ==
{| class="wikitable"
!שם הפרויקט
!זמן הבניה
!מתכנן
!אדריכלים
!תמונה
|-
|Gartenstadt Falkenberg
|1913–1916
|ברונו טאוט
|ברונו טאוט
היינריך טסנאו
|מרכז
|-
|Siedlung Schillerpark
|1924–1930
|ברונו טאוט
|ברונו טאוט
מקס טאוט

האנס הופמן
|מרכז
|-
|Großsiedlung Britz
|1925–1930
|ברונו טאוט
|ברונו טאוט
מרטין וגנר
|מרכז
|-
|Wohnstadt Carl Legien
|1928–1930
|ברונו טאוט
|ברונו טאוט
פרנץ הילינגר
|מרכז
|-
|Weiße Stadt
|1929–1931
|מרטין וגנר
אוטו רודולף סלויסברג
|אוטו רודולף סלויסברג

ברונו ארנדס

ויליאם בונינג
|מרכז
|-
|Großsiedlung Siemensstadt
|1929–1934
|מרטין וגנר
האנס שרון 
|האנס שרון

ולטר גרופיוס

אוטו ברטנינג

פרד פורבט

הוגו הרינג

פאול רודולף הנינג
|מרכז
|}

== ראו גם ==
* שיכון
* שיכון וייסנהוף
* באוהאוס
* מעונות עובדים

== קישורים חיצוניים ==

* [http://whc.unesco.org/en/list/1239/ מידע על השיכונים] באתר של UNESCO

== הערות שוליים ==

קטגוריה:ברלין: מבנים
קטגוריה:גרמניה: אתרי מורשת עולמית
קטגוריה:גרמניה: בתי מגורים
קטגוריה:אדריכלות מודרנית
אליפות העולם בכדורסל 1963

אליפות העולם בכדורסל 1963 הייתה אליפות העולם הרביעית בכדורסל שנערכה על ידי פיב"א. האליפות נערכה בברזיל בין התאריכים 12 במאי ל-25 במאי 1963 וכללה 13 נבחרות.

כמו קודמיו, גם ארגון הטורניר הזה לווה בבעיות. במקור התחרות הייתה צריכה להתקיים ב, אך מפני ששלטונות המדינה סירבו לתת אשרת כניסה לנבחרות הגוש המזרחי הוחלט להעביר את התחרות למדינה אחרת.

 זכתה באליפות בפעם השנייה ברציפות.

==שיטת המשחקים==
בתחרות בנוסף למארחת והאלופה אולימפית , צורפו לטורניר שלוש נבחרות מאליפויות אמריקה הדרומית (, ו) ואירופה (, ו) וחמש נבחרות שהוזמנו על ידי פיב"א (, , , ו).

הנבחרות חולקו לשלושה בתים בני ארבע נבחרות כל אחד בשלב המוקדם. שתי הראשונות מכל בית העפילו לסיבוב הגמר שנערך בשיטת ליגה בת סיבוב אחד. העפילה לשלב הגמר ישירות.

==שלב הבתים==
===בית א'===

===בית ב'===

=== בית ג' ===

== שלב הגמר ==
{| style=border-collapse:collapse border=1 cellspacing=0 cellpadding=5
|- align=center bgcolor=#efefef
!
!מדינה
!משחקים
!ניצחונות
!הפסדים
!סלים
!הפרש
!נקודות
|-bgcolor=gold
|align=right|1.||||6||6||0||411-485||74+||12
|-bgcolor=silver
|align=right|1.||||6||5||1||424-472||48+||11
|-bgcolor=cc9966
|align=right|3.||||6||4||2||399-426||27+||10
|-
|align=right|4.||||6||3||3||433-498||65+||9 
|-
|align=right|5.||||6||2||4||438-369||69-||8
|-
|align=right|6.||||6||1||5||426-366||60-||7
|-
|align=right|7.||||6||0||6||492-407||85-||6
|}

{| style=border-collapse:collapse border=1 cellspacing=0 cellpadding=5
|- align=center bgcolor=#efefef
!תאריך
!מדינה
!תוצאה
!מדינה
|-
|16 במאי||||58–48||
|-
|16 במאי||||73–75||
|-
|17 במאי||||73–57||
|-
|17 במאי||||81–61||
|-
|17 במאי||||81–62||
|-
|18 במאי||||60–67||צרפת
|-
|18 במאי||||85–74||
|-
|18 במאי||||74–75||
|-
|20 במאי||||67–63||
|-
|20 במאי||||71–90||
|-
|21 במאי||||55–64||
|-
|21 במאי||||63–77||
|-
|22 במאי||||63–83||
|-
|22 במאי||||64–88||
|-
|23 במאי||||63–83||
|-
|23 במאי||||79–90||
|-
|24 במאי||||72–75||
|-
|24 במאי||||63–99||
|-
|25 במאי||||67–69||
|-
|25 במאי||||85–81||
|}

==דירוג סופי==
{| class="wikitable"
|-
! מקום !!width=200px| קבוצה !!תוצאה
|- bgcolor=gold
! 1
|||6–0
|- bgcolor=silver
! 2
|||8–1
|- bgcolor=cc9966
! 3
|||7–2
|-
! 4
|||6–3
|-
! 5
|||4–5
|-
! 6
|||3–6
|-
! 7
|||2–7
|-
! 8
|||4–4
|-
! 9
|||4–4
|-
! 10
|||4–4
|-
! 11
|||3–5
|-
! 12
|||2–6
|-
! 13
|||1–7
|}

===חמישיית הטורניר===
{| class="wikitable"
|-
! גארד
! סנטר
! פורוורד
|-
|
 מקסים דוריגו 
 דון קוג'יס 
|valign=top|
 אלכסנדר פטרוב 
| 
 אמורי פסוס 
 ולמיר מרקש 
|}

==קישורים חיצוניים==
* [https://web.archive.org/web/20101006035837/http://fiba.com/pages/en/events/competition/p/competitioncode/WMM/lang/EN/roundid/2905/season/1963/latest_results.html תוצאות באתר פיב"א]

1963
קטגוריה:תחרויות כדורסל ב-1963
קטגוריה:תחרויות כדורסל בברזיל
היידי אלברטסן

היידי אלברטסן (בדנית: Heidi Albertsen; נולדה ב-1 בספטמבר 1976) היא דוגמנית דנית.

==ביוגרפיה==
אלברטסן נולדה בקופנהגן, עבודתה הראשונה הייתה בגיל 10 כשליחה ומחלקת עיתונים ולאחר מכן עבדה כשוטפת כלים במסעדה וכמוכרת בחנות ממתקים.

ב-1993 זכתה במראה השנה של עלית וכעבור שבוע עברה לגור במנהטן, במהלך שנות התשעים כיכבה במסלול תצוגות אופנה ברחבי העולם, בפרסומות לטלוויזיה, בפוסטרים ושלטי חוצות רבים והופיעה במגזינים ווג, קוסמופוליטן וספורטס אילוסטרייטד והייתה דוגמנית רשית של החברות לוריאל וויקטוריה'ס סיקרט ועבדה עבור רוברטו קוואלי וארמני.

בשנת 2000 הכתיר אותה מגזין בריאות ל"גוף השנה".

היא ביצאה הופעת אורח במספר סרטים וביניהם אוצר לאומי עם ניקולס קייג' וזולנדר.

היא שימשה כשופטת במספר תחרויות יופי ותחרויות דוגמנות בין היתר ב-1994 הייתה בין חבר השופטים בתחרות מראה השנה של עלית כשנה לאחר שזכתה והייתה שופטת בתחרויות ארציות של סוכנות עלית במספר מדינות הבוחרות את נציגות המדינה לתחרות מראה השנה הבינלאומית ובין היתר ב"מראה השנה של עלית-דנמרק" (Elite Model Look Denmark) וב-2005 הייתה שופטת בתחרות מיס תבל.

ב-2011 השתתפה בגרסה הדנית של תוכנית המציאות מאסטר שף.

היא למדה תקופה מספר קורסים במכללות בניו יורק ובבית ספר לעיצוב אופנה.

אלברטסן שימשה כדוברת של מספר ארגוני צדקה העוזרים לילדים.

==קישורים חיצוניים==

* 
* 

קטגוריה:ניו יורק: אישים
קטגוריה:דוגמניות דניות
קטגוריה:זוכות מראה השנה של עלית
קטגוריה:משתתפות בתחרות מראה השנה של עלית 1993
קטגוריה:מהגרות לארצות הברית
קטגוריה:מהגרים מדנמרק לארצות הברית
קטגוריה:דניות שנולדו ב-1976
קטגוריה:דנים שנולדו ב-1976
אינדיאנפוליס ג'טס

אינדיאנפוליס ג'טס (באנגלית: Indianapolis Jets) הייתה קבוצת כדורסל מהעיר אינדיאנפוליס, אינדיאנה, אשר הוקמה בשנת 1931 ושיחקה בליגת ה-NBL וליגת ה-BAA בין השנים 1937–1949.

==היסטוריה==
בשנת 1931 הקים את המועדון בעל מכולת מקומי בשם פרנק קאוצקי, וקרא לקבוצה על שמו – אינדיאנפוליס קאוצקיס. בשש עונותיה הראשונות שיחקה הקבוצה בשתי ליגות זניחות יחסית – "ליגת הכדורסל המקצועית הלאומית" (NPBL) ו"ועידת הכדורסל המערב-תיכונית" (MBC). בשנת 1937 שינתה ליגת ה-MBC את שמה ל"ליגת הכדורסל הלאומית" ("National Basketball League", NBL), והחלה לפעול באופן מקצועי עם 13 קבוצות, ביניהן הקאוצקיס. בעונת 1938/1939 שיחק בקבוצה הרכז ג'ון וודן, שבהמשך הקריירה הוביל את קבוצת UCLA לזכייה ב-10 אליפויות ליגת המכללות כמאמן, והוכר כחבר היכל התהילה כשחקן וכמאמן.

במהלך שבע עונותיה בליגת ה-NBL העפילה אינדיאנפוליס לשלב הפלייאוף שלוש פעמים, ולא ניצחה אף סדרת פלייאוף. בעונת עברה הקבוצה לליגת ה-BAA המקבילה, יחד עם מיניאפוליס לייקרס, רוצ'סטר רויאלס ופורט ויין פיסטונס, ושינתה את שמה ל"אינדיאנפוליס ג'טס". באותה עונה, שבדיעבד הייתה האחרונה שלה, ניצחה הקבוצה 18 משחקים בלבד (מתוך 60) ולא העפילה לפלייאוף.

בשנת 1949 הוקמה באינדיאנפוליס קבוצת כדורסל נוספת – אינדיאנפוליס אולימפיאנס – אשר הודיעה על הצטרפותה המתוכננת לליגת ה-NBL, במקביל לג'טס ששיחקו ב-BAA. מאוחר יותר באותה שנה, לאחר שהוכרז על איחוד ליגות ה-BAA וה-NBL לליגת ה-NBA, הוחלט על סגירת מועדון הג'טס לטובת האולימפיאנס, שלמעשה החליפו אותם כקבוצת הכדורסל של אינדיאנפוליס.

השחקן הבולט בקבוצה היה הסנטר ארני רייסן, שקלע 12.6 נקודות למשחק בשלוש עונותיו באינדיאנפוליס. כמו כן שיחקו בקאוצקיס שחקני היכל התהילה לעתיד בראנץ' מקראקן וסטרץ' מרפי.

==מאזנים לפני עונה==
[[ג'ון וודן, שחקן הקבוצה בעונת 1938/1939]]
אין נתונים על עונות 1931–1933 מליגת ה-NPBL. בעונות 1933 עד 1935 ובעונת 1940/1941 הקבוצה לא הייתה פעילה, ובעונות 1942 עד 1945 לקחו הג'טס הפסקה זמנית בעקבות מלחמת העולם השנייה.

{| class="wikitable" style="text-align:center"
|-
! עונה || ליגה || מאמן || ניצחונות || הפסדים || אחוז ניצחונות || פלייאוף
|-
| 1935/1936 || MBC || אין נתונים || 9 || 3 || 75.0% || לא העפילה
|-
| 1936/1937 || MBC || אין נתונים || 2 || 5 || 28.6% || לא העפילה
|-
| 1937/1938 || NBL || אין נתונים || 4 || 9 || 30.8% || לא העפילה
|-
| 1938/1939 || NBL || ג'ואל יאנג || 13 || 13 || 50.0% || לא העפילה
|-
| 1939/1940 || NBL || ג'ואל יאנג || 9 || 19 || 32.1% || לא העפילה
|-
| 1941/1942 || NBL || ג'ואל יאנג || 12 || 11 || 52.2% || הפסד בסיבוב הראשון (חצי גמר)
|-
| 1945/1946 || NBL || ג'רי סטיינר || 10 || 22 || 31.2% || לא העפילה
|-
| 1946/1947 || NBL || ארנסט אנדרס || 27 || 17 || 61.4% || הפסד בסיבוב הראשון (רבע גמר)
|-
| 1947/1948 || NBL || גלן קרטיס, ליאו קלייר, ברוס הייל || 24 || 35 || 40.7% || הפסד בסיבוב הראשון (רבע גמר)
|-
| ||BAA || ברוס הייל, בורל פרידל || 18 || 42 || 30.0% || לא העפילה
|}

==קישורים חיצוניים==
* [http://www.basketball-reference.com/nbl/teams/INK/ עונות הקבוצה בליגת ה-NBL], באתר Basketball-reference.com
* [http://www.basketball-reference.com/teams/INJ/ עונות הקבוצה בליגת ה-BAA], באתר Basketball-reference.com
* [http://sportsecyclopedia.com/nba/indianapolis/katuskysjetspictures.html תמונות שחקני הקבוצה], באתר SportsEcyclopedia.com

==הערות שוליים==

קטגוריה:קבוצות כדורסל אמריקאיות
קטגוריה:קבוצות NBA שהתפרקו
קטגוריה:אינדיאנפוליס: מועדוני ספורט
רחוב אגריפס

רחוב אגריפס בשלג, 2013
רחוב אגריפס ביום שישי, עת נתיבו הצפוני (כיוון מערב) נסגר לתנועת כלי רכב והופך למדרחוב ליום אחד
רחוב אגריפס הוא רחוב עירוני חשוב במרכז ירושלים. הרחוב מתחיל במפגש עם רחוב המלך ג'ורג', וממשיך בירידה במקביל לרחוב יפו עד לשכונת בית יעקב הסמוכה לשוק מחנה יהודה, שם משתנה שמו לרחוב הרב שמואל ברוך. הרחוב הומה ברוב שעות היום ויש לו חשיבות מסחרית גדולה: לאורכו חנויות רבות, ובמרכזו הוא מתחבר לשוק מחנה יהודה. חלק קצר בתחילת הרחוב הוא מדרחוב סגור לכלי רכב.

באמצע המאה ה-19 היה הרחוב דרך עפר קטנה, שנקראה "דרך דיר יאסין" על שם הכפר אליו הובילה. עם היציאה מהחומות החלו להיבנות שכונות בסביבתה, וחשיבותה עלתה. עם קום המדינה שונה שם הדרך ל"רחוב אגריפס".

מרבית בתי הרחוב הם בתים נמוכים יחסית (בין קומה אחת לארבע קומות) מסוף המאה ה-19 ותחילת המאה ה-20, המהווים חלק מן השכונות היהודיות המרכיבות את הנחלאות, ביניהן: אהל משה, מזכרת משה, משכנות ישראל, אבן ישראל, בית יעקב וסוכת שלום.

לאחר סגירת רחוב יפו המקביל לכלי רכב ממונעים בעקבות הקמת הרכבת הקלה, עברו לרחוב קווי אוטובוס רבים, מה שהוביל לצפיפות ולפקקים ברחוב לכל משתמשי הדרך - מכוניות, אוטובוסים והולכי רגל.

בחודש יולי 2024 פורסם כי יהפוך רחוב אגריפס לחד סיטרי בימי חמישי ושישי ובחלקו ישמש כמדרחוב.<ref></ref>

הרחוב קרוי על שם המלך אגריפס הראשון, נכדו של הורדוס, מלך יהודה ובונה החומה השלישית.

== בתים ואתרים לאורך הרחוב ==
ממזרח למערב:
* המגרש עליו שכן קולנוע עדן, ועליו נבנה מגדל עדן
* שכונת אבן ישראל
* מרכז כלל
* שכונת מזכרת משה
* שוק מחנה יהודה
* בית האחים עיני ("הבית המקולל")
* שכונת בית יעקב
* השוקניון

== הרחוב בתרבות ובאמנות ==
בשנת 1964 צייר הצייר אריה ארוך ציור בשם "רחוב אגריפס". הציור נחשב לדעת יגאל צלמונה לאחת מיצירות האמנות הישראליות החשובות ביותר. הוא מוצג במוזיאון תל אביב לאמנות.

עלילת הספר "כעפעפי שחר" מאת הרב חיים סבתו מתרחשת באזור, והרחוב מוזכר בו.

== לקריאה נוספת ==
* [http://jiis.org.il/?cmd=publication.155&act=read&id=669#.Vwo-3Y9OK74 יורדים העירה: מרכז העיר ירושלים, היסטוריה, תמונת מצב, ותוכנית ההתחדשות], הוצאת מכון ירושלים לחקר ישראל, ירושלים 2011
* נירית שלו כליפא, נחלאות בלב עיר, הוצאת יד בן צבי, ירושלים 2004
==קישורים חיצוניים==

== הערות שוליים ==

אגריפס
דנוור נאגטס (1948–1950)

דנוור נאגטס (באנגלית: Denver Nuggets) הייתה קבוצת כדורסל מהעיר דנוור, קולורדו, אשר שיחקה בליגת ה-NBL וליגת ה-NBA בין השנים 1948–1950. הנאגטס היו מועדון הספורט הראשון מקולורדו המשתתף באחת מארבע הליגות הבכירות בארצות הברית (MLB ,NHL ,NFL ו-NBA), וכן קבוצת ה-NBA הראשונה שהוקמה מערבית לנהר המיסיסיפי.

==היסטוריה==
[[וינס בורילה, שחקן הקבוצה בתקופתה בליגת החובבים.]]

הקבוצה הוקמה בשנת 1932 כקבוצה חובבנית שפעלה במסגרת איגוד האתלטים החובבים, ובשנת 1939 אף זכתה באליפות ליגת הכדורסל של האיגוד. בתקופה זו שיחקו בקבוצה חברי היכל התהילה ג'ק מקראקן ואייס גרוניג, וכן הסמול פורוורד וינס בורילה, שבהמשך הקריירה אימן את ניו יורק ניקס ושימש כג'נרל מנג'ר הראשון של קבוצת דנוור נאגטס החדשה.

בשנת 1948 הצטרפה הקבוצה לליגת ה-NBL ושיחקה לראשונה כמועדון מקצועי. באותה עונה, היחידה שלה ב-NBL, ניצחה דנוור 18 משחקים בלבד (מתוך 62) ונותרה מחוץ לפלייאוף. שחקן הקבוצה מו אודל, שפרש בסיום העונה, כיהן כנציג אריזונה בבית הנבחרים של ארצות הברית בין השנים 1961–1991. לקראת עונת התמזגו ליגת ה-NBL וליגת ה-BAA וייסדו את ליגת ה-NBA, אליה עבר מועדון הנאגטס. ב-NBA שיחקה דנוור עונה אחת בלבד, אותה סיימה עם המאזן הגרוע בליגה (11–51), ובסיומה התפרקה. כוכב הקבוצה היה הרכז קני סיילורס, שסיים את העונה כקלע הרביעי בליגת ה-NBA עם 17.3 נקודות בממוצע למשחק.

בשנת 1967 הוקמה בדנוור קבוצת הכדורסל "דנוור רוקטס" אשר השתתפה בליגת ה-ABA, ולקראת מעברה ל-NBA בשנת 1976 שינתה את כינויה ל"נאגטס". ליגת ה-NBA עושה הפרדה בין שני המועדונים, ואינה מחשיבה את עברו של המועדון המקורי כהיסטוריה של קבוצת דנוור נאגטס הנוכחית.

==מאזנים לפני עונה==
{| class="wikitable" style="text-align:center"
|-
! עונה || ליגה || מאמן || ניצחונות || הפסדים || אחוז ניצחונות || פלייאוף
|-
| 1948/1949 || NBL || אין נתונים || 18 || 44 || 29.0% || לא העפילה
|-
| || NBA || ג'ימי דארדן || 11 || 51 || 17.7% || לא העפילה
|}

==קישורים חיצוניים==
* [http://www.basketball-reference.com/nbl/teams/DNV/1949.html סיכום עונת 1948/1949 של הנאגטס ב-NBL], באתר Basketball-reference.com
* [http://www.basketball-reference.com/teams/DNN/1950.html סיכום עונת 1949/1950 של הנאגטס ב-NBA], באתר Basketball-reference.com

==הערות שוליים==

קטגוריה:קבוצות כדורסל אמריקאיות
קטגוריה:קבוצות NBA שהתפרקו
קטגוריה:דנוור: מועדוני ספורט
קטגוריה:דנוור נאגטס
אליפות אפריקה בכדורגל נשים 2010

אליפות אפריקה בכדורגל נשים 2010, היא אליפות אפריקה בכדורגל נשים התשיעית שארגנה קונפדרציית הכדורגל של אפריקה. הטורניר נערך בדרום אפריקה מ-31 באוקטובר עד ה-14 בנובמבר 2010. האליפות שימשה כטורניר המוקדמות לגביע העולם 2011, שנערך שנה לאחר מכן בגרמניה. נבחרת דרום אפריקה העפילה אוטומטית לטורניר כמארחת, בעוד שאר שבע הנבחרות עלו מטורנירי המוקדמות שהחלו במרץ 2010.

במשחק הגמר נפגשו ניגריה (בפעם השמינית בתולדותיה) וגינאה המשוונית - בהופעה שנייה ברציפות בגמר. בסיום המשחק, שנערך באצטדיון סינאבה, ניצחה ניגריה 2-4, וזכתה בתואר בפעם השמינית בתולדותיה. החלוצה הניגרית פרפטואה נקווצ'ה זכתה בפרס מלכת השערים, לאחר שקבעה שיא של 11 שערים במהלך הטורניר.

בעקבות עלייתן לגמר, העפילו ניגריה וגינאה המשוונית לגביע העולם כנציגות קונפדרציית הכדורגל של אפריקה.

==שלב הבתים==
===בית א'===

===בית ב'===

==שלב הנוק-אאוט==

===חצי הגמר===

===המשחק על המקום השלישי===

===הגמר===

==קישורים חיצוניים==
* 

קטגוריה:אליפויות אפריקה בכדורגל נשים
קטגוריה:תחרויות כדורגל ב-2010
קטגוריה:תחרויות כדורגל בדרום אפריקה
קטגוריה:2010 בדרום אפריקה
פרסי הוליווד הצעירה

פרס הוליווד הצעירה הוא פרס שמוענק מדי שנה בתחומי מוזיקת הפופ, סרטים, ספורט, טלוויזיה ואופנה. זוכי הפרס נבחרים על ידי בני נוער ובוגרים צעירים. 

לטקס הפרסים בדרך כלל מגיעים ידוענים רבים כגון טיילור סוויפט, ג'סטין ביבר, ניק ג'ונאס ועוד.

הפרס נוסד בשנת 1999.

== קטגוריות ==

קטגוריות הפרס נכון לשנת 2014 הן:
* שחקנית מועדף על הקהל
* שחקן מועדף על הקהל
* שחקן פורץ דרך
* שחקנית פורצת דרך
* שיר הקיץ
* מוזיקאי/ת פורצ/ת דרך
* המוזיקאי הכי לוהט
* "You're So Fancy"
* אחוות גברים
* פנים חדשות
* Cuz You're Funny
* הכימיה הטובה ביותר בצוות שחקנים סרט
* סופר גיבור על
* אנחנו אוהבים לשנוא אותך
* הזוג הכי טוב במסך
* האתלט הכי טוב
* הגוף הכי לוהט
* סופרסטארהרשתותהחברתיות
* Favorite Flick
* Reality Royality
* השלישייה הטובה ביותר
* אמן מוזיקת הקרוסאובר הכי מגניב
* סופרסטאר ויראלי
* הכימיה הטובה ביותר בצוות שחקנים טלוויזיה
* סדרת טלוויזיה ששווה לצפות בה בבינג'

== קישורים חיצוניים ==

* 

== הערות שוליים ==

הוליווד הצעירה
הוליווד הצעירה